বিশ্ববিদ্যালয় রিপোর্টার ॥ সমাজে নারী-পুরুষ সমতার লড়াইয়ে সফল হতে সরকারের নীতি, শিক্ষা ও পুরুষতান্ত্রিক মানসিকতার আমূল পরিবর্তন দরকার। সরকারী খাস জমিগুলো উপযোগিতার ভিত্তিতে বরাদ্দ দিতে হবে। ভূমি ব্যবহার নীতি প্রণয়নের মাধ্যমে প্রভাবশালী ও দস্যুদের হাত থেকে খাস জমিগুলো মুক্ত রাখতে হবে। তাছাড়া বাজারের স্থিতিশীলতা ও কৃষকদের অবাধ প্রবেশের অধিকার নিশ্চিত করতে হবে। আন্তর্জাতিক গ্রামীণ নারী দিবস উপলক্ষে আয়োজিত এক সেমিনারে বক্তারা এসব কথা বলেন।